ఆగ్రా : ఉత్తర ప్రదేశ్ ప్రభుత్వం సంచలన నిర్ణయం తీసుకుంది. వయసు 50 ఏళ్లు పైబడిన ప్రభుత్వోద్యోగుల పనితీరును పరిశీలించేందుకు సన్నాహాలు చేస్తోంది.  సక్రమంగా పని చేయనివారి నిర్బంధ పదవీ విరమణకు సిఫారసు చేయాలని నిర్ణయించింది. ఈ నెల 31నాటికి ఈ సమీక్షలు పూర్తి చేయాలని లక్ష్యంగా పెట్టుకుంది.అన్ని జిల్లాల పాలనా యంత్రాంగాలు, అదనపు ప్రధాన కార్యదర్శులు, అన్ని శాఖల ప్రధాన కార్యదర్శులు, కార్యదర్శులకు రాష్ట్ర ప్రభుత్వ ప్రధాన కార్యదర్శి రాజీవ్ కుమార్ లేఖ రాశారు. ఈ నెల 31నాటికి సిబ్బంది పనితీరును సమీక్షించి, నివేదికలను పంపించాలని ఆదేశించారు. ఉద్యోగుల్లో పని సంస్కృతిని పెంచేందుకు ఇటువంటి సమీక్షలు దోహదపడతాయని రాజీవ్ కుమార్ పేర్కొన్నారు.
agra : uttara pradesh prabhutvam sanchalana nirnayam teesukundi. vayasu 50 ellu paibadina prabhutvodyogula paniteerunu pariseelincheenduku sannaahaalu chestondi.  sakramamgaa pani cheyanivaari nirbandha padavee viramanaku sifaarasu cheyalani nirnayinchindi. ee nela 31naatiki ee sameekshalu puurti cheyalani lakshyamgaa pettukundi.anni jillala palana yantraamgaalu, adanapu pradhaana kaaryadarsulu, anni saakhala pradhaana kaaryadarsulu, kaaryadarsulaku rashtra prabhutva pradhaana kaaryadarsi rajiv kumar lekha raasaaru. ee nela 31naatiki sibbandi paniteerunu sameekshinchi, nivedikalanu pampinchaalani aadesinchaaru. udyogullo pani samskrutini penchenduku ituvanti sameekshalu dohadapadataayani rajiv kumar perkonnaru.